recursal/SuperWikiNEXT-32B huggingface dataset:
Dato' **Hussamuddin Yaacub** adalah Editor Pengurusan Sinar Harian dan merupakan pemilik Kumpulan Karangkraf Sdn Bhd yang juga penerbit majalah dan akhbar terbesar di Malaysia. Beliau dilantik sebagai salah seorang ahli Panel siasatan bebas menyiasat dakwaan kekasaran polis ketika Perhimpunan Bersih 2012 pada 9 Mei 2012.

Keluarga
--------

Abangnya Dato' Fickry Yaacub adalah Pengerusi Kumpulan Media Karangkraf. Mereka berasal dari Kelantan.Bapanya Yaakub Idris adalah penjual buku terkemuka di Kelantan. Abangnya Fahmi Yaakub menjadi pengetua Maktab Adabi.

Pendidikan
----------

Hussamuddin Yaacub mendapat ijazah Sarjana Muda Ekonomi dari Universiti Kebangsaan Malaysia (UKM) pada tahun 1978.

Kumpulan Karangkraf
-------------------

Beliau pernah menerbitkan sebuah buku ‘Kajian Sejarah Melayu’ pada tahun 1977. Dari saat itu bermulanya sejarah gemilang Kumpulan Karangraf Sdn Bhd (Karangkraf). Bapanya, Haji Yaacob Idris mempunyai kedai buku ‘Toko Buku Yaacob Idris’ di Kota Bharu ,Kelantan.

Pada 1978, beliau bersama abangnya Haji Fickri Haji Yaacob dan sepupunya Muhammad Nasir Hamzah menubuhkan syarikat Karangkraf. Rumah sewa di SS 2, Petaling Jaya dijadikan pejabat dan rumah. Banyak anak syarikat ditubuhkan, termasuk Karangkraf Edar, Karya Bestari, Keluarga Communication, Bistari Distributor , Ultimate Print Sdn. Bhd , Alaf21 (April 1997) ,Alaf Strategi Sdn Bhd, Buku Prima Sdn Bhd (2006) dan Karangkraf Cetak Sdn Bhd. Premis mereka pindah ke bangunan 3 blok, 3 tingkat di No. 50 & 52, Lorong Rahim Kajai 14, Taman Tun Dr. Ismail, Kuala Lumpur.Syarikat percetakannya, Ultimate Print Sdn Bhd kini adalah syarikat percetakan komersil terbesar di Malaysia.Kilang percetakannya terletak di kawasan seluas 10.1 hektar, 550 meter dari pusat bandar Shah Alam.

Pada 28 November 1984 , Kumpulan Karangkraf menerbitkan semula akhbar Watan yang diambil alih dari Pustaka Antara. Bekas Menteri Pelajaran Malaysia, Tan Sri Mohd Khir Johari menjadi Pengerusi dan Haji Hussamuddin sebagai Pengarah Urusan. Akhbar Sinar Harian diterbitkan sejak 31 Julai 2006 di Kota Bharu, Kelantan. 

Antara majalah terbitan Kumpulan Karangkraf ialah Pesona Pengantin, Media Hiburan, G3, Pa & Ma, Dara.com, Maskulin, Nur, Majalah i, Impiana, Fokus SPM, Rasa, Nona, Yezz, Laman Impiana, E-Baca, Dapur Impiana, Arena Bola Sepak, Majalah PC, Seri Dewi & Keluarga, E@Siswa, Midi, Remaja, Rapi, Klik dan Libur. 

Manakala akhbar terbitan Kumpulan Karangkraf termasuklah Mingguan Wanita, Bacaria, Bintang Kecil dan akhbar Sinar Harian.

Anugerah
--------

Bapa kepada enam orang anak ini menerima anugerah kurniaan Dato’ oleh Duli Yang Maha Mulia Sultan Pahang pada November 2007 di atas sumbangannya dalam bidang penerbitan dan kerjayanya selama ini.

Rujukan
-------

1. ↑  Antara Rahsia kejayaan Datuk Hussamuddin Yaacub, Pengasas Kumpulan Karangkraf
2. ↑  "Sejarah Gemilang Kumpulan Karangkraf". Diarkibkan daripada yang asal pada 2012-07-04. Dicapai pada 2012-05-10.
3. ↑  DATO' HUSSAMUDDIN YAACOB: pemilik akhbar terlaris di Malaysia
**Jawatankuasa Olimpik Antarabangsa** (Bahasa Inggeris: **International Olympic Committee** (**IOC**), Bahasa Perancis: **Comité international olympique**) merupakan sebuah pertubuhan yang bertapak di Lausanne, Switzerland. Ia ditubuhkan oleh Pierre de Coubertin dan Demetrios Vikelas pada 23 Jun 1894. Jawatankuasa ini memiliki keahlian seramai 205 Jawatankuasa Olimpik Kebangsaan.

Jawatankuasa ini mengaturkan Sukan Olimpik pada musim panas dan musim sejuk setiap empat tahun. Sukan Olimpik Musim Panas moden yang pertama dijalankan di Athens, Yunani pada tahun 1896; Sukan Olimpik Musim Sejuk yang pertama pula telah diadakan di Chamonix, Perancis, pada tahun 1924. Kedua-dua temasya Olimpik Musim Panas dan Sejuk diadakan pada tahun yang sama sehinggalah tahun 1992. Selepas itu, IOC mengalihkan Olimpik Musim Sejuk ke dua tahun selepas Olimpik Musim Panas sejak tahun 1994, demi membantu menjarakkan persediaan antara kedua-dua temasya ini.

Penubuhan
---------

Setem Jerman Timur tahun 1985.
Pada 23 Jun 1894, Sukan Olimpik telah diwujudkan semula oleh Pierre de Coubertin selepas tidak berlangsung kira-kira 1500 tahun. Coubertin berharap sukan sebegini mampu mewujudkan dan mengeratkan hubungan serantau antara negara serta keamanan. IOC ialah pertubuhan yang mengendalikan segala urusan pengaturcaraan semasa permainana dan merupakan pemilik hak cipta serta segala aset yang berkaitan dengan Sukan Olimpik. Logo Olimpik, reka bentuk bendera, moto, tema lagu dan ikrar Sukan Olimpik dikendalikan dan merupakan milik IOC. Presiden IOC bertanggungjawab sebagai lambang IOC. Terdapat juga ahli IOC yang mewakili negara masing-masing.

Sumber
------

* Simson & Jennings. *The Lord of The Rings. Power, Money and Drugs in the Modern Olympics*. Shuster & Shuster. ISBN 0-671-71122-9.

Pautan luar
-----------

* Tapak web rasmi Sunting ini di Wikidata
* Olympic Watch
* Overview of IOC-elections of hosting cities
Bagi orang Ulu di Semenanjung Malaysia, lihat Jakun.
**Orang Ulu** ialah salah satu kelompok etnik dari suku kaum peribumi dengan populasi di antara 300 orang hingga lebih 25,000 orang yg mendiami kawasan pedalam hulu sungai Sabah dan Sarawak. Jumlah Populasi orang Sarawak pada tahun 2020 adalah 180 000 orang dan cuma 6.2 % dari 2.8juta orang Sarawak .Berbeza dengan gelaran dayak, gelaran dayak diberi oleh pengembara eropah dan barat khas bagi Iban dan Bidayuh. Manakala gelaran orang Ulu dicipta oleh etnik-etnik minoriti yg mendiami kawasan pedalaman dan hulu sungai bagi membentuk komuniti kaum yg tersendiri. Walaupun Orang *Ulu bukan* merupakan istilah rasmi dalam Perlembagaan Malaysia. Istilah ini dipopularkan oleh satu persatuan minoriti yang dibentuk pada 1969 dan dikenali sebagai "Persatuan Kebangsaan Orang Ulu" (OUNA). 

  

Orang Ulu adalah etnik yang mendiami pedalaman sarawak dan dijangka telah wujud seawal kurun ke13 dan menjadikan aktiviti bercucuk tanam dan menangkap ikan sebagai sumber pendapatan. Orang Ulu juga memiliki senibina kediaman yang berbeza, yang dibina tinggi, panjang dan rumah berasingan yang dibina bersebelahan satu sama lain, yang dihiasi dengan mural dan ukiran kayu. Mereka juga terkenal dengan tatu terperinci manik mereka yang rumit. Orang Ulu dari suku ini juga dapat dikenali oleh muzik unik mereka - bunyi khas Sapeh mereka, kecapi berbentuk perahu yang dipetik, sebelumnya pada dua tali, sekarang biasanya pada empat tali.

Sebilangan besar suku Orang Ulu beragama Kristian. Walau bagaimanapun, agama tradisional lama masih diamalkan di beberapa kawasan. Puak-puak yang tergolong dalam kumpulan Ulu yang tinggal di sepanjang sempadan Malaysia Timur dan Kalimantan, Indonesia adalah: Kayan, Kenyah, Kejaman, Lahanan, Sihan, Sekapan, Punan, Ukit, Penan, Lun Bawang/Lun Dayeh, Murut, Berawan, Kiput, Saban dan Kelabit. Gelaran Orang Ulu juga ditujukan khas kepada kaum-kaum tersebut kerana mereka mendiami di bahagian hulu Sungai Batang Rajang iaitu di daerah Belaga dan hulu Sungai Baram iatu di daerah Baram.
**Datuk Jahara Hamid** adalah ahli politik wanita Malaysia dari Barisan Nasional/UMNO di Telok Ayer Tawar, parlimen Teluk negeri Pulau Pinang. Dari 2004-2008, beliau menjadi Pengerusi Jawatankuasa Belia dan Sukan, Pembangunan Wanita, Keluarga dan Komuniti Negeri Pulau Pinang.

  

Beliau menjadi Ketua Wanita UMNO Pulau Pinang. Tetapi tindakannya menyokong peralihan kuasa dari Tan Sri Rafidah Aziz kepada Datuk Seri Shahrizat Abdul Jalil dibantah oleh Ketua Wanita UMNO Tanjong, Norjan Hamid ; Kepala Batas, Zabariah Wahab; Bukit Mertajam, Faridah Hussain; Permatang Pauh, Normala Abdul; Batu Kawan, Rohaya Ismail; Jelutong, Saripah Syed Mohd.; Bukit Gelugor, Norliza Abdul Rahim; Nibong Tebal, Sofiah Sharif; Bukit Bendera, Datin Haslinda Hashim dan Bagan, Jumahee Mohd.

Pilihan raya
------------

Dalam Pilihan Raya Umum Malaysia 1999 Teluk Ayer Tawar dimenangi oleh Datuk Jahara Hamid dengan majoriti 1,293 undi.

Dalam Pilihan Raya Umum Malaysia 2004 , Datuk Jahara Hamid mendapat 7,181 undi, menewaskan Johari Kassim (Keadilan) yang mendapat 3,984 undi.

Pada 2008, Datuk Jahara Hamid (BN) mendapat 6,478 undi, menewaskan Norhayati Jaafar (PKR) yang mendapat 5,008. Jahara mendapat majoriti 140 undi.

Rujukan
-------

1. ↑  Lapan negara sahkan penyertaan
2. ↑  "Wanita P. Pinang tolak pelan peralihan kuasa". Diarkibkan daripada yang asal pada 2016-03-06. Dicapai pada 2011-12-30.

Kategor:Ahli Dewan Undangan Negeri Pulau Pinang ke-12
Tan Sri Datuk **Amar Haji Mohamad Morshidi bin Abdul Ghani** (lahir 12 Ogos 1956) merupakan pegawai kanan kerajaan di Sarawak, Malaysia. Beliau telah dilantik sebagai Setiausaha Kerajaan Negeri (SUK) Sarawak mulai 3 Ogos 2009, menggantikan Datuk Amar Wilson Baya Dandot.

Kehidupan awal dan pendidikan
-----------------------------

Morshidi dilahirkan di Kuching, Sarawak, dan pernah menjadi eksekutif pengurusan Petronas dari 1980 hingga 1988. Kemudian, beliau menjadi Pengarah Dewan Bandaraya Kuching Utara pada Ogos 1988. Beliau mempunyai empat orang anak.

Beliau bermula dengan ijazah Sarjana Muda dalam Ekonomi (major statistik) di Universiti Kebangsaan Malaysia pada 1979. Beliau kemudiannya memperoleh Sarjana Sains dalam Pentadbiran Sumber Manusia dari Universiti Scranton di Pennsylvania, Amerika Syarikat pada 1998. Selepas itu, beliau menamatkan felo eksekutif senior dari Universiti Harvard pada 2006. Penghargaan yang diberikan kepada beliau termasuk doktor kehormat dari Universiti Tun Abdul Razak (Malaysia), dan Universiti Teknologi Swinburne, Melbourne, Australia.

Kerjaya profesional
-------------------

Perjalanan profesional Tan Sri Morshidi ditandai dengan pelbagai peranan utama yang membentuk landskap sosioekonomi Sarawak. Awal kerjayanya menyaksikan sumbangan sebagai seorang eksekutif Petronas selama lapan tahun. Selepas itu, beliau memegang jawatan-jawatan penting seperti pengarah bandar bagi Komisi Kuching Utara (DBKU), setiausaha tetap Kementerian Pembangunan Sosial dan Bandaraya, dan setiausaha kerajaan Sarawak.

Selain peranannya dalam kerajaan dan syarikat, Morshidi juga bertugas sebagai pengerusi Centre of Technology Excellence Sarawak, dan memiliki keahlian lembaga dalam organisasi seperti Sarawak Energy, Sarawak Digital Economy Corporation (SDEC), Development Bank of Sarawak Berhad (DBOS), Sarawak Trade Tourism Office Singapore (STATOS), dan Sarawak Multimedia Authority (SMA).

### Pembangunan teknologi

Dengan ketara, beliau menjadi pendorong di sebalik transformasi digital Sarawak melalui penglibatannya dalam Sarawak Multimedia Authority, Centre of Technology Excellence, dan Digital Academy. Pada bulan Julai 2023, Tan Sri Morshidi menerima Anugerah Kepakaran Personaliti Teknologi semasa Majlis Anugerah Teknologi PIKOM Unicorn Tech 2023.

Rujukan
-------

1. ↑  Morshidi Dilantik Sebagai SUK Sarawak Yang Baru
**Jazmy Khan Bin Juma Khan** (lahir 20 Mac, 1998; juga dikenali sebagai **Jazmy Juma** atau **Jazmy Khan**) ialah seorang pelakon Malaysia. Beliau merupakan salah seorang finalis bagi pertandingan ikon pemuda Malaysia Hero Remaja pada tahun 2020.

Kehidupan awal
--------------

Jazmy dilahirkan pada 20 Mac, 1998 di Ipoh, Perak dan merupakan anak kelapan daripada sembilan orang adik-beradik. Beliau mempunyai darah kacukan Pakistan dan Melayu. Beliau mempunyai kelulusan diploma dalam bidang binaan dan pembangunan. Beliau kini menetap di Puchong, Selangor bersama keluarganya.

Kerjaya
-------

Pada tahun 2020, Jazmy menyertai sebuah pertandingan ikon pemuda Malaysia, Hero Remaja musim ke-10. Beliau menyertai pertandingan tersebut kerana ingin mencabar dirinya dalam bidang yang berbeza daripada yang pernah ceburinya sebelum ini. Jazmy serta peserta lain telah dinilai berdasarkan rupa dan kebijaksanaan mereka dari segenap aspek. Beliau juga telah menimba pengalaman berlakon melalui pertandingan tersebut. Jazmy berjaya mengakhiri pertandingan tersebut sebagai salah seorang finalis.

Pada tahun 2021, Jazmy telah memulakan kerjaya lakonannya. Beliau memegang watak Zamir dalam drama *Marry Me Senorita* yang ditayangkan menurusi Astro Ria. Beliau juga memainkan watak pembantu dalam drama *Shah Alam 40000* yang disiarkan di TV3.

Pada tahun 2022, Jazmy memegang watak Lans Koperal Nazri dalam drama *Kalis Peluru* yang ditayangkan melalui TV1. Beliau akan membawakan watak Dauz dalam sebuah filem Malaysia akan datang Pulau. Beliau kini menjalani penggambaran untuk drama televisyen TV Okey yang akan datang *Julia Arina* di mana beliau memainkan watak Adam Heykal.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 2023 | *Pulau* | Dauz |  |

### Drama

| Tahun | Tajuk | Watak | Saluran TV | Catatan |
| --- | --- | --- | --- | --- |
| 2021 | *Marry Me Senorita* | Zamir | Astro Ria |  |
| *Shah Alam 40000* |  | TV3 |  |
| 2023 | *Kau Yang Bernama Seri* | Taufiq | Awesome TV | Sitkom |
| *Julia Arina* | Adam Heykal | TV Okey |  |
| *Kalis Peluru* | Lans Koporal Nazri | TV1 |  |
| *Aku Hanim* | Syakir | Astro Ria |  |
| *Cik Lang Swe* | Hafiz | Tonton |  |
| *Jangan Lupa Janji* | Mikael | Astro Ria |  |
| *The Cadets* | Syed | Astro Ceria |  |

### Televisyen

| Tahun | Tajuk | Watak | Saluran TV | Catatan |
| --- | --- | --- | --- | --- |
| 2020 | *Hero Remaja* | Dirinya sendiri | Astro Ria |  |

Rujukan
-------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
Bunga dokong
**Pokok Dokong** merupakan tumbuhan yang menghasilkan buah yang boleh dimakan. Dokong banyak terjual di pasar-pasar termasuk pasar tani, dan pasar sayur. 

Nama saintifiknya ialah Lansium Domesticum Corr.

Ia merupakan buah dari keluarga Meliaceae iaitu sama dengan keluarga Duku, Langsat, Duku-Langsat dan Duku Johor.

Kawasan Tanaman
---------------

Negeri-negeri utama penanaman dokong di Malaysia adalah Kelantan, Terengganu, Johor, Pahang dan Kedah.

Pokok dokong
------------

Pokok dokong agak sederhana besar. Kanopinya berbentuk ovate hingga lanceolate dengan ketinggian antara 6 m hingga 9 m. Batang pokok adalah lurus bercabang dan kulitnnya berwarna coklat kehijauan 

Daunnya jenis pinat dan mempunyai 7 - 9 helai anak daun yang tersusun berselang-seli dan berbentuk eliptik atau obovat, sementara anak daun dipangkal berbentuk ovat. Permukaan atas daun berwarna hijau tua, licin, bersinar, dan berombak sedikit. Ciri-ciri ini merupakan ciri dokong yang membezakan nya dari Lansium yang lain.

Bunga dokong
------------

Bunga tersusun dalam satu jambak berbentuk spika pada dahan dan di antara 1 - 8 jambak bunga keluar pada satu-satu tampok pembungaan pada dahan tersebut. Panjang spika ialah 15 - 20 cm dan bilangan bunga hermofrodit pada satu spika ialah di antara 20 - 50 kuntum berukuran 0.5 - 0.7 cm panjang dan juga 0.5 - 0.7 cm lebar.

Buah dokong
-----------

Buah dokong tersusun padat 30 hingga 40 biji dalam satu tangkai. Buah berwarna kuning keperangan apabila masak, berbentuk bulat hingga obovat berukuran 3 - 4.7 cm lebar dan 3.5 - 5 cm panjang. Sebiji buah biasanya terdapat 5 ulas isi yang pejal dan rasanya manis dengan kandungan gula di antara 15 - 22 % brix.

Biji yang besar terdapat dalam semua buah bersaiz besar. Biji berbentuk bujur, mempunyai 1- 5 embrio dan boleh mengeluarkan 1- 5 anak pokok.

Buah dokong yang masak berwarna kuning.
Buah belum masak
Dokong masak

Lihat juga
----------

* Senarai pokok

Rujukan
-------

 1. ↑  DOKONG (PART 1)

Pautan luar
-----------

* Laman Rasmi Jabatan Pertanian Malaysia Diarkibkan 2003-10-21 di Wayback Machine
* PENANAMAN POKOK BUAH DOKONG
* Diari Tani- Panduan Penanaman Dokong
* PENANAMAN:DUKU-LANGSAT,DOKONG DAN DUKU TERENGGANU


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Two-Mix** (sementara dikenali sebagai **II MIX⊿DELTA**) ialah duo pop Jepun yang dibentuk pada tahun 1995 oleh Minami Takayama (vokal dan komposer) dan Shiina Nagano (sintesis, komposer dan penulis lirik). Gaya mereka pantas elektronik pop.

Sejarah
-------

Mereka bertemu pada awal 1990-an. Minami, yang sudah mapan sebagai pelakon suara, berada dalam kumpulan indie Re-X dan bertemu Shiina melalui seorang rakan. Minami mengeluarkan album solo pada tahun 1992, *Endless Communication* yang disumbangkan oleh Shiina. Mereka membentuk kumpulan bersama Es Connexion dan mengeluarkan album. Pada tahun 1995 mereka membentuk Two-Mix.

Mereka telah dipaparkan dalam anime seperti *Gundam Wing* dan *Detective Conan*, di mana watak tajuk, Conan Edogawa, disuarakan oleh Minami. Mereka juga membuat penampilan tetamu sebagai diri mereka sendiri dalam dua episod, di mana mereka diculik dan diselamatkan oleh Conan dan rakan-rakannya.

Pada tahun 1999, Two-Mix menghasilkan Miru Takayama (sepupu Minami) dan pada tahun 2000 Miru dan Minami membentuk M\*TWO-MinaMiru-.

Pada tahun 2005, Minami dan Shiina telah disertai oleh Joe Rinoie sebagai penyanyi dan komposer tambahan, menukar nama kumpulan kepada II MIX⊿DELTA untuk masa yang terhad. 

Pada tahun 2008, Shiina memulakan projek muzik solonya *ShiinaTactix-Music*, menampilkan vokalis wanita yang berbeza, Sanae Kobayashi, Yoko Hikasa dan Mutsumi Tamura.

Pada 2013, Two-Mix mengeluarkan single muat turun digital "T-R-Y: Next / Across The End: Platinum Stream" dan Shiina mengarang muzik untuk lagu "Rhythm Linkage" dengan Yoko Hikasa dalam albumnya "Hikasa Yoko Collaboration Album Glamorous Songs".

Pada 2014, Shiina mengarang muzik untuk lagu "Reboot Tactics" dengan Kaori Sadohara (dari Sweet Arms) dalam album mereka "Trigger".

Pada tahun 2020, projek ulang tahun ke-25 telah diumumkan, fokus utama ialah album kompilasi terbaik sepanjang masa yang akan dikeluarkan pada Februari, 2021.

Diskografi
----------

* *BPM 132* (1995)
* *BPM 143* (1996)
* *BPM 150 Max* (1996)
* *Fantastix* (1997)
* *Dream Tactix* (1998)
* *Rhythm Formula* (1999)
* *0G* (2001)

Pautan luar
-----------

* Laman web rasmi (King Records)
* Tapak web rasmi (Warner Music Jepun)
* Two-Mix discography at MusicBrainz
* Diskografi Two-Mix di Discogs
* II MIX ⊿ DELTA discography at MusicBrainz
* Diskografi II MIX ⊿ DELTA di Discogs
* Two-Mix di MusicMoz
**Penstriman** (*streaming* terbitan kata Inggeris *stream* "mengalir, sungai") ialah pemerolehan multimedia secara terus-menerus daripada pembekal kandungan kepada pengguna akhir pada masa yang sama, jika berbanding dengan memuat turun fail yang penuh terlebih dahulu sebelum menonton atau mendengar media tersebut. Mutu fail yang diterima ini pula bergantung kepada mutu lebar jalur Internet yang digunakan untuk menyiarkan dan menerima media tersebut.

Kriteria
--------

### Lebar jalur

Jalur lebar selaju 2 Mbit/s atau lebih dicadangkan untuk menstrim video berdefinisi biasa tanpa menghadapi sebarang gangguan, terutamanya untuk suapan video secara langsungm.

### Saiz penyimpanan

Saiz yang diperlukan untuk menyimpan media yang distrimkan dikira berdasarkan jalur lebar yang digunakan bersama panjang lamanya mengunakan formula:

```
 saiz simpanan dalam megabait = durasi media (dalam unit saat) × kadar bit (dalam bit/s) / (8 × 1024 × 1024).
```

Sebagai contoh, sebuah video digital berdurasi selama satu jam yang dikodkan pada 300 kbit; maka (3,600 s × 300,000 bit/s) / (8×1024×1024) = sekitar 128 MB simpanan yang diperlukan.

Protokol media
--------------

Kedua-dua strim audio dan video dimampatkan menggunakan format pengekodan masing-masing agar dapat disebarkan dengan mudahnya. Media yang dimampatkan ini kemudiannya digabungkan bersama dalam suatu *bitstream* khas (misalnya MP4, FLV, WebM dan sebagainya) sebagai perantara yang dihantarkan dari pelayan simpanan kandungan tersebut kepada klien yang mengakseskannya dengan protokol pengangkutan yang tersendiri. Protokol jenis yang disebut ini sering digunakan untuk menghantar suapan video daripada tempat rakaman kepada suatu servis pentranskodan "berkomputer awan" dan CDN, yang kemudiaannya menggunakan protokol berasaskan HTTP untuk mengedar kandungan video kepada para pengguna klien.

Lihat juga
----------

* Penstriman langsung

Rujukan
-------

1. ↑  Lihat:

	* "stream". *Kamus Inggeris-Melayu Dewan*. Dewan Bahasa dan Pustaka. 2012. ISBN 9836222820.

	* "stream". *Kamus Istilah Hidrologi Bahasa Inggeris-Bahasa Malaysia*. Dewan Bahasa dan Pustaka. 1986. m/s. 145.
2. ↑  Staples, Kim (20 Mei 2016). "How to watch live TV online: The complete guide". *broadbandchoices*. Dicapai pada 1 Oktober 2016.
3. ↑  "Streaming the London Olympic Games with the "Go Live Package" from iStreamPlanet and Haivision". *iStreamPlanet.com*. Dicapai pada 11 November 2015.
**Maktar Shapee** adalah mantan Timbalan Speaker Dewan Undangan Negeri Pulau Pinang dan mantan Ahli Dewan Undangan Negeri Pulau Pinang Kawasan N20 Sungai Bakap yang terletak dalam kawasan parlimen Nibong Tebal dari Parti Keadilan Rakyat (PKR).

Biodata
-------

Beliau dilahirkan pada 3hb Julai 1949 di Sungai Bakap, Pulau Pinang. Setelah tamat pengajian di Sekolah Pondok Pokok Sena Kepala Batas, beliau melanjutkan pelajaran di Darul Uloom Deoband, India dan seterusnya ke Universiti Al-Azhar, Mesir dalam bidang Pengajian Islam.

Pulang ke tanahair pada tahun 1972 dan berkhidmat kepada anak watan di dalam bidang perguruan di SM Tuanku Muhammad, Kuala Pilah Negeri Sembilan. Pada tahun 1978 beliau berpindah ke SM Perempuan St.George, Pulau Pinang. Setelah setahun berkhidmat beliau berpindah ke SM Tun Syed Sheh Barakbah, Sungai Bakap.

Pada tahun 1994 beliau dinaikkan pangkat dan berkhidmat di Jabatan Pendidikan Pulau Pinang sebagai Penyelia Pendidikan Islam dan pada tahun 1997 dianugerahkan pingat Ahli Mangku Negara (AMN) oleh Seri Paduka Baginda Yang di Pertuan Agong. 

Pada awal 1998 beliau dinaikan pangkat sebagai Penolong Pegawai Pendidikan Daerah, Seberang Perai Selatan.

**ABIM (Angkatan Belia Islam Malasyia) dan PUMPP Persatuan Ulama' Malaysia Pulau Pinang**

Beliau menganggotai ABIM (Angkatan Belia Islam Malaysia) sejak tahun 1978 ; pernah dilantik sebagai Pengerusi ABIM Daerah Seberang Perai Selatan & Timbalan YDP ABIM Pulau Pinang. Kemudian, beliau dipilih menganggotai Persatuan Ulama' Malaysia, Pulau Pinang (PUMPP) dan diamanahkan jawatan Setiausaha PUMPP. 

Pada tahun 2012, beliau dilantik sebagai Timbalan Yang Dipertua Majlis Agama Islam Pulau Pinang. 

Pada tahun 2013, beliau dilantik sebagai Timbalan Speaker Dewan Undangan Negeri Pulau Pinang.

Pada tahun 2014, beliau dikurniakan Darjah Setia Pangkuan Negeri (DSPN) membawa gelaran Dato'.

Politik
-------

Beliau memilih untuk bersara pada akhir tahun 1999 setelah berlaku peristiwa pemecatan dan konspirasi fitnah terhadap Dato' Seri Anwar Ibrahim, lalu bertanding dalam PRU-10, PRU-11 dan menang bergaya pada PRU-12. Kemudian beliau sekali lagi dipilih dan diberi mandat pada PRU-13 ini.

Di pilih sebagai Ketua Cabang Nibong Tebal bermula tahun 2007 sehingga tahun 2014.

Dalam Pilihan Raya Umum Malaysia 2008 (PRU-12) beliau mengalahkan calon dari Barisan Nasional, Abd Rashid Abdullah yang juga Timbalan Ketua Menteri Pulau Pinang ketika itu dengan majoriti sebanyak 2,067 undi. Beliau memperolehi 6,976 undi berbanding lawannya memperolehi hanya 4,909 undi.

Dalam Pilihan Raya Umum Malaysia 2013 (PRU- 13) pula beliau juga telah mengalahkan calon dari Barisan Nasional, Mohd Foad Mat Isa dengan majoriti sebanyak 1,805 undi. Beliau memperolehi 9,258 undi berbanding lawannya memperolehi hanya 7,453 undi.

Rujukan
-------

1. 


1. ↑  "salinan arkib" (PDF). Diarkibkan daripada yang asal (PDF) pada 2019-07-11. Dicapai pada 2018-09-14.
2. ↑
3. ↑
4. ↑
**Raja Azman Raja Petra** (32) adalah anak pemblog terkenal Raja Petra Kamaruddin.

Dia tinggal di Bukit Rahman Putra, Sungai Buloh, Selangor.

Kesalahan mencuri
-----------------

Raja Azman mengaku bersalah mencuri dan memiliki motosikal curi serta melakukan pecah rumah di sekitar Shah Alam. 

* Motosikal jenis Yamaha RXZ itu milik Mohd Syaiful Setapa, 24, seorang operator pengeluaran, membabitkan kerugian RM8,000 di Seksyen 19 Shah alampada 9.30 pagi 20 Mac 2009.Dia juga juga memecah masuk ke dalam rumah Mohd Syaiful dan mencuri beg duit mengandungi kad pengenalan, wang tunai RM20, cukai jalan, kad-kad ATM Maybank dan BSN serta lesen memandu Syaiful.
* Turut dicuri ialah telefon bimbit dan seutas jam tangan bernilai RM3,850 milik pelajar Saipul Adli Mohamed Yunus, 21, di rumah mangsa di Seksyen U2 pada 10 pagi 24 April 2009.
* Raja Azman juga memiliki sebuah motosikal curi kepunyaan pelajar Ahmad Firdaus Jalaluddin, 23, bernilai RM6,000 di rumah mangsa di Seksyen U2,shah alam pada 10.00 pagi 24 April 2009.

Majistret Shah Alam, Norkamilah Aziz mengenakan ikat jamin RM10,500 dengan seorang penjamin. Bapanya Raja Petra Kamaruddin tidak hadir semasa prosiding.

Suhakam siasat
--------------

Pada 25 Februari 2010, Suruhanjaya Hak Asasi Manusia Malaysia (Suhakam) menyiasat kes Raja Azman Raja Petra di Penjara sungai Buloh.Pesuruhjaya Suhakam, Datuk N siva Subramaniam akan meninjau keadaan dia di penjara. Media melaporkan dia menelan sebilah pisau cukur dan dihantar ke Hospital Sungai Buloh .Tangannya ada kesan kelar. Doktor memutuskan pembedahan tidak perlu kerana pisau patah dua itu akan keluar secara semula jadi.Dia dikawal ketat dengan digari ke katil serta dikawal oleh pengawal penjara di Hospital Sungai Buloh. Ketua polis Gombak Abdul Rahim Abdullah mengesahkan Raja Azman ditemui lemah oleh warder Penjara Sungai Buloh selepas insiden itu.

Abdul Rahman Taib dari Jabatan Penjara Malaysia memberitahu bahawa Jabatan Penjara telah menubuhkan satu Lembaga Siasatan dan membuat laporan polis.

Raja Petra menulis di Malaysia Today bahawa Raja Azman tersiksa fizikal dan mental oleh pihak berkuasa penjara.

Jaminan RM10,500
----------------

Pada 2 Mac 2010, blogger Zorro iaitu Bernard Khoo telah membayar RM10,500 sebagai ikat jamin Raja Azman. Peguamnya, J Chandra dan Amarjit Singh Sidhu memberitahu bahawa Bernard merupakan rakan Raja Petra. Raja Azman ditahan sejak 19 Mei 2009 selepas gagal membayar ikat jamin.

Rujukan
-------

1. ↑  Anak Raja Petra bersalah mencuri
2. ↑  Anak RPK tidak perlu dibedah
3. ↑  Menteri nafi anak Raja Petra didera
4. ↑  Suhakam temui anak Raja Petra di penjara Sg Buloh
**Sahidzan Salleh** (lahir pada 27 Disember) lahir di Sandakan, Sabah, merupakan pemenang Pertandingan Novel Sabah anjuran Buku Fixi dengan karyanya Delirium.

Kerjaya
-------

Penulis yang serba boleh ini berasal dari Sandakan Sabah dan telah menerbitkan dua buah buku iaitu Kolonial Mimpi dan Sepuloh Nama. Beliau yang sekarang ini bekerja di dalam sektor pembinaan, mempunyai keistimewannya yang tersendiri apabila pembaca perlu berusaha lebih untuk memahamkan karya tulisannya dan pembaca akan merasa puas sebaik saja mereka dapat memahami apa yang cuba disampaikannya di dalam novel-novel tersebut. Pada November 2015, beliau sekali lagi menerbitkan novel yang berjudul Pada Waktu-waktu Yang Terhapus. Cerpen-cerpennya juga pernah diterbitkan di dalam buku Kontrol Histeria dan Main Gila oleh Lejen Press.

Karya
-----

* JELITA, Buku Fixi 2021, 288 hlm.
* ONE TWO JAGA: Movie Tie-In, Buku Fixi 2018, 283 hlm.
* PUAKA, Buku Fixi 2018, 314 hlm.
* Balachi, Lejen Press 2017, 262 hlm.
* DELIRIUM, Buku Fixi 2016, 281 hlm.
* Pada Waktu Waktu Yang Terhapus, Lejen Press 2015, 262 hlm.
* Sepuloh Nama, Lejen Press 2015, 282 hlm.
* Kolonial Mimpi, Lejen Press 2015, 326 hlm.

Cerpen
------

1. Main Gila, Lejen Press, 2012
2. Batu Ketiga Dari Matahari, Kerat Studio, 2012
3. Tamu, Orbit Hijau, 2012
4. Kontrol Histeria, Lejen Press, 2011

Rujukan
-------

Pautan luar
-----------

* Karya beliau di Goodreads
* Kolonial Mimpi
* Pada Waktu Waktu Yang Terhapus
* Balachi
* Sepuloh Nama
* DELIRIUM
* ONE TWO JAGA: Movie Tie-In
* PUAKA
* The Borneo Post
**Sekolah Kebangsaan Sanglang** atau nama ringkasnya *SK Sanglang*, merupakan sekolah Sekolah Kebangsaan yang terletak di Kedah.

Sejarah
-------

Senarai Guru Besar Yang Telah Berkhidmat
----------------------------------------

1955-1962 EN.OTHMAN BIN AWANG

1962-1966 EN.RADZI BIN OTHMAN

1966-1984 EN.ABD HAMID BIN ALI

1985-1988 EN.ZAINAL BIN HASAN

1988-1997 EN.SAUD BIN MAN

1994-1997 PN.SAEDAH BINTI YASIR

16/6/1997-30/11/1997 EN.MUHAMAD RASIDI BIN SAID

1/12/1997-1/6/2000 EN.ABU SUFYAN BIN KHAZALI 

1/6/2000-1/8/2000 PN.AZIZAH BINTI ABDUL

1/8/2000-1/9/2002 EN.ABDUL HALIM BIN OTHMAN

1/9/2002-16/4/2004 PN. FATIMAH BINTI JAMIL 

16/6/2004-1/5/2005 EN.MUHAMAD RASIDI BIN SAID

1/6/2005-26/7/2008 EN.YAHAYA BIN AHMAD

16/10/2008-28/1/2010 EN.KU ALI BIN KU YAAKOB

1/3/2010-15/11/2011 EN.MOHD AZHAM BIN HJ. TAJUDDIN16/11/2011-4/8/2013 EN.WAN HARUN BIN WAN AHMAD

5/8/2013-15/10/2015 TN.HJ.AHMAD BIN HJ.OSMAN

16/10/2015-20/1/2017 PN.DAYANG NURDINA BINTI ABANG CHE

21/2/2017 HINGGA SEKARANG EN.SENU BIN TE

Alamat
------

Pautan luar
-----------

*
Kumpulan **Aura**  merupakan sebuah kumpulan penyanyi kanak-kanak yang berbakat dari segi suara dan gaya persembahan dan aktif di Malaysia. Kumpulan ini menyampaikan lagu-lagu nasyid kanak-kanak yang membawakan lagu kisah-kisah nabi.

Kumpulan ini telah menghasilkan album Kisah Kisah Nabi yang merupakan sebuah album kreatif dengan pendekatan yang menarik dan memberi bimbingan bagi kanak-kanak. Album ini juga bertujuan untuk memudahkan kanak-kanak mengetahui cerita nabi menerusi lagu yang diperdengarkan.

Menerusi album yang dinyanyikan oleh Hariz dan Haniz Mohd. Radzi, Mohamad Anif Adenan, Raja Shah Hanis Raja Shaidi , kanak-kanak berpeluang mendengar kisah nabi melalui lirik. Konsep yang berbeza ini bertujuan memberi nafas baru kepada konsep persembahan nasyid yang lebih kreatif dan sesuai dengan peredaran zaman.

Dalam album ini, para pendengar terutamanya kanak-kanak dapat mengikuti kisah Nabi Yusuf a.s (Sebelas Bintang), Nabi Nuh a.s (Bahtera Nuh), Nabi Musa a.s & Firaun (Peti Bayi Kecil), Nabi Ibrahim a.s (Namrud Lawan Nyamuk), Nabi Yunus a.s (Ditelan Ikan Nun) dan nabi Muhammad s.a.w serta cerita-cerita menarik lain. Kebanyakan lagu-lagu dalam album ini lebih menjurus kepada irama pop tapi masih lagi mengekalkan elemen muzik nasyid. Penyampaian cerita menerusi lagu diyakini dapat memudahkan kanak-kanak mengingati cerita bersejarah dengan pantas.

Diskografi
----------

Album
-----

* Kisah Kisah Nabi

### Lagu-lagu

-Bahtera Nuh AS
-Ditelan Ikan Nun
-Sebelas bintang
-Namrud Lawan Nyamuk
-Rumahku Syurgaku
-Al Anbiya
-Nabi Muhammad Yang Terpuji
-Dengarlah Kisah Nabi
-Peti Bayi Kecil
-Si Kaya Yang Ingkar

Pautan luar
-----------

* Aura nyanyikan kisah Nabi[*pautan mati kekal*]

  


|  |  |
| --- | --- |
| Ikon tunas | Rencana berkenaan kugiran atau kumpulan muzik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
|  |  |
| --- | --- |
|  | Ujian Wikipedia ***bahasa Kimaragang*** di Wikimedia Incubator |

**Bahasa Kimaragang** ialah Bahasa Austronesia yang dituturkan dalam kalangan masyarakat sabah. bahasa Austronesia Malayo-Polinesia. Bahasa itu tergolong dalam cabang Sabah, di daerah Kota Marudu dan Pitas, terletak di negeri Malaysia.

### Klasifikasi

Kimaragang ialah salah satu daripada bahasa unik. Ini, dengan bahasa Murut-Tidong, Paitanic dan Bisaya sering diklasifikasikan dalam subkumpulan Bahasa Malayo-Polynesia Barat, Borneo timur laut.

menurut Blust, bahasa Dusunique adalah sebahagian daripada bahasa Sabah. Ini adalah salah satu ahli kumpulan bahasa Borneo Utara.

### Dialek

Kimaragang mempunyai dialek yang dibezakan terutamanya oleh leksikonnya. Dialek Sonsogon, yang dituturkan di kawasan tanah tinggi, mempunyai fonologi yang berbeza daripada dialekvarieti yang lain..

### Fonologi

Jadual membentangkan fonologi dialek Kimaragang yang dituturkan di dataran, sekitar Tandek.. Dalam dialek lain [o] direalisasikan [ɔ]. Begitu juga implosif Tandek disebut di tempat lain [b] dan [d] .

#### Vokal

|  | Depan | Pusat | Belakang |
| --- | --- | --- | --- |
| **sempit** | i /i/ |  | u /u/ |
| **Tengah** | e /e/ |  | o /ɤ/ |
| **luas** |  | a /a/ |  |

#### Konsonan

|  | Dwibibir | Gigi/Gusi | Dorsal | Glotis |
| --- | --- | --- | --- | --- |
| Palatal | Velum |
| Oklusif | Pekak | p /p/ | t /t/ |  | k /k/ | ʔ /ʔ/ |
| Bunyi | b /b/ | d /d/ |  | g /g/ |  |
| Ejektif | ɓ /ɓ/ | ɗ /ɗ/ |  |  |  |
| frikatif |  | s /s/ |  |  |  |
| affricate |  |  | j /d͡ʒ/ |  |  |
| Nasal | m /m/ | n /n/ |  | ng /ŋ/ |  |
| digulung |  | r /r/ |  |  |  |
| cecair |  | l /l/ |  |  |  |
| Semivokal | w /w/ |  | y /j/ |  |  |

1. ↑  Selon Ethnologue.com
2. 1 2  Kroeger, 2005, p. 397.
3. ↑  Kroeger, 2005, pp. 397-398.
***Everchanger*** ialah album studio sulung oleh band metalcore Amerika Invent Animate. Album ini dikeluarkan pada 22 Ogos 2014, melalui Tragic Hero Records. Ia dihasilkan oleh Brian Hood (Being as an Ocean, Gideon, The Crimson Armada) dan Jesse Cash of Erra. Album ini juga merupakan satu-satunya dan terakhir yang menampilkan pemain gitar Logan Forrest sebelum pemergiannya daripada kugiran pada akhir 2015.

Promosi dan pengeluaran
-----------------------

Kugiran telah membuat penggambaran video muzik untuk "Nocturne: Lost Faith" yang dikeluarkan pada 22 Julai 2014. Dalam temu bual dengan Highwire Daze, vokalis Ben English membincangkan latar belakang Everchanger.

> "Album ini benar-benar menyentuh asas bagaimana dunia sentiasa berubah. Anda tidak boleh bergantung pada satu perkara kerana segala-galanya sentiasa berubah. Tidak kira apa yang anda lakukan dalam hidup. Everchanger adalah seperti cara untuk membungkus semuanya menjadi satu perkara. dan menamakannya. Ia menyentuh semua perkara perubahan besar yang kami lalui dan bercakap tentang semua perkara berbeza yang pernah saya lalui secara peribadi dan juga beberapa lelaki dalam kumpulan itu."
> 
>

Penerimaan kritikal
-------------------

*New Transcendence* memberikan album itu skor hampir sempurna 9/10 dan berkata: "Rasakan pasang surut alam semula jadi yang berdenyut melalui fon kepala anda—palamkan Everchanger dan hilang sepenuhnya. Invent Animate melakukan kerja yang menakjubkan untuk mencipta gabungan keras yang mengasyikkan dan menarik. -memukul berat dan suasana yang mengagumkan, dan kemudian menghidupkannya, menghidupkannya apabila ia berakar umbi dalam kepala pendengar. Walaupun kadang-kadang, bahasa Inggeris mungkin mendapati dirinya terlalu banyak menyalurkan Northlane, atau kumpulan itu mungkin tersesat dalam dinamik mereka sendiri , itu tidak sepatutnya menghalang pendengar daripada menikmati semua yang Everchanger tawarkan—dan menyaksikan penukar permainan sebenar dalam proses itu."

Senarai runut
-------------

|  |  |
| --- | --- |
| Senarai runut *Everchanger* |  |
| No. | Tajuk | Masa |  |
| 1. | "Sol" | 3:49 |
| 2. | "Naturehold" (menampilkan Jesse Cash dari Erra) | 3:48 |
| 3. | "Nocturne: Lost Faith" | 3:26 |
| 4. | "Courier" | 3:38 |
| 5. | "Moon Phase" | 3:30 |
| 6. | "Forest Haven" | 3:12 |
| 7. | "The Desperate Are the Calm" | 3:20 |
| 8. | "Native Intellect" | 4:13 |
| 9. | "Half Life" (versi baharu) | 3:55 |
| 10. | "Luna" | 3:55 |
| Jumlah masa: 36:52 |  |

Anggota
-------

**Invent Animate**

* Ben English – vokal utama
* Keaton Goldwire – gitar utama
* Logan Forrest – gitar irama
* Caleb Sherraden – bes
* Trey Celaya – dram, vokal sampingan

**Pemuzik tambahan**

* Jesse Cash dari Erra – vokal tetamu pada runut 2, penerbitan

**Anggota tambahan**

* Brian Hood – penerbitan, mixing, mastering, perakaman
* Kevin Newland – mixing, mastering, perakaman
* Glenn Thomas – ilustrasi
***The Kleptocrats*** ialah sebuah filem dokumentari 2018 terbitan Mike Lerner dan arahan oleh Sam Hobkinson dan Havana Marking yang menyiasat kecurian $3 bilion dari 1Malaysia Development Berhad (1MDB). Skandal ini memberi implikasi terhadap tokoh-tokoh terkenal seperti bekas Perdana Menteri Malaysia, Najib Razak, anak tirinya, Riza Aziz, dan ahli perniagaan dalam buruan Jho Low.

Filem ini ditayangkan di DOC NYC 2018.

Sinopsis
--------

Sebahagian daripada wang itu didakwa disalurkan ke Red Granite Pictures, pesta ulang tahun mewah untuk Jho Low di Las Vegas, beberapa hartanah hartanah (penthouse di New York City dan Mansion di Los Angeles), kapal layar super (*Equinimity*), dan sebuah jet peribadi.

Rujukan
-------

1. ↑  "Movie Review: 'The Kleptocrats' Is a Compelling Dive Into the 1MDB Scandal". *The Wire*. Dicapai pada 2020-05-01.
2. ↑  Katsuda, Keno (November 7, 2018). "DOC NYC 2018 Women Directors: Meet Havan Marking - "The Kleptocrats"". Women and Hollywood. Dicapai pada July 14, 2020.

Pautan luar
-----------

* *The Kleptocrats*  di Pangkalan Data Filem Internet (IMDb)
**Pencetak matriks bintik Epson 9-pin**
**Pencetak matriks bintik Tally T2250 berkelajuan tinggi 24-pin**
**Pencetak matriks bintik** merujuk kepada jenis pencetak komputer yang menggunakan beberapa palang besi halus (yang dikenali sebagai pin) yang membentuk kepala pencatak bagi menghentam reben kain bagi membentuk tulisan atau gambar dengan menggunakan titik dakwat halus.

Biasanya pencetak matriks bintik terdapat dalam dua jenis, iaitu 9 atau 24 pin. Jenis ini merujuk kepada berapa bilangan pin yang terdapat pada kepala pencetak dan bukannya kepada bilangan aksara yang dicetak olehnya. Lebih banyak pin, lebih jelas/cantik gambar/huruf yang terhasil.

Pencetak 9 pin juga mampu menghasilkan cetakan yang lebih baik dengan menggunakan perisian, iaitu dengan mengetuknya secara berulang-ulang kali bagi menghasilkan hasil yang lebih jelas dan kemas, tetapi memakan masa yang lebih panjang.

Pencetak matriks bintik 9 pin membentuk satu aksara dengan menghasilkan 5 titik melintang dan 7 titik menegak. Pencetak matriks bintik juga mampu menghasilkan cetakan warna dengan gabungan 3 warna asas yang digunakan bagi membentuk warna-warna lain.

Kepantasan cetakan bergantung kepada jenis pencetak. Terdapat pencetak 24 pin yang mampu mencetak dengan kelajuan tinggi. Pencetak 9 pin juga mampu mencetak dengan 2 kelajuan, tetapi dengan mengorbankan kualiti cetakan yang terhasil. Kepantasan pencetak juga boleh dikawal dengan memilih cetakan dua hala, cetakan ke kiri dan cetakan ketika kepala pencetak kembali ke kanan; atau satu hala sahaja dari kiri ke kanan.

Kelebihan
---------

* Bahan guna pakai yang murah. Hanya perlu menukar reben, atau menambah dakwat pada reben.
* Mudah digunakan.
* Murah dan mudah dibaiki.
* Boleh mencetak banyak cetakan serentak dengan menggunakan kertas karbon.
* Tahan lasak.

Kelemahan
---------

* Bising
* Kualiti cetakan paling rendah berbanding pencetak jenis lain.

Lihat juga
----------

 Kategori berkenaan Pencetak matriks bintik di Wikimedia Commons

* Pencetak baris
* Pencetak bola golf
* Pencetak laser
* Pencetak matriks aksara
* Pencetak pancut dakwat
* Pencetak pemejalwapan pewarna
* Pencetak roda daisi
* Pencetak terma

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Pencetak matriks bintik*** |

* History of DEC Diarkibkan 2009-03-18 di Wayback Machine
* Flatbed Dot Matrix Printers
**Sekolah Menengah Kebangsaan Kampung Nangka** atau nama ringkasnya *SMK Kampung Nangka*, merupakan sebuah Sekolah menengah kebangsaan yang terletak di Jalan Tun Abang Haji Openg.

Pada 2009, Sekolah Menengah Kebangsaan Kampung Nangka memiliki 613 pelajar lelaki dan 596 pelajar perempuan, menjadikan jumlah keseluruhan murid seramai 1209 orang. Ia mempunyai seramai 91 orang guru.2009

Sejarah
-------

Pada tahun 1981,SMK Kampung Nangka bermula dengan seramai 18 orang guru,4 orang kakitangan sokongan,11 buah kelas dan 436 orang pelajar.Pada awalnya,SMK Kampung Nangka mula beroperasi dengan menumpang tempat di bangunan SK Bandaran No.3 dan menawarkan dua aliran iaitu aliran Bahasa Malaysia dan aliran Bahasa Inggeris. 

Pada tahun 1982,Persatuan IbuBapa dan Guru SMK Kampung Nangka ditubuhkan.Pada tahun 1983,SMK Kampung Nangka dengan seramai 815 orang pelajar pada masa itu dipindahkan ke tapak baharu yang terletak bersebelahan dengan Lapangan Terbang Lama Sibu dan berkongsi dengan SMK Agama Sibu.Pada tahun yang sama,kumpulan murid pertama sekolah ini telah menduduki peperiksaan Lower Certificate of Educational manakala empat buah kelas lagi telah menduduki Sijil Rendah Pelajaran. 

Pada tahun 1986,tiga buah kelas disediakan untuk pelajar Tingkatan 4,iaitu sebuah kelas aliran sains dan 2 buah kelas aliran kemasyarakatan.SMK Kampung Nangka berpindah lagi ke tapak baru pada tahun 1987 dan mempunyai bangunan sendiri yang terletak di Jalan Tun Abang Haji Openg.Pada tahun yang sama,kumpulan murid yang pertama SMK Kampung Nangka telah menduduki peperiksaan Sijil Pelajaran Malaysia (SPM) buat julung-julung kalinya.Pada tahun 1993,sebuah bangunan tiga tingkat yang mengandungi lima buah bilik kelas telah siap dibina untuk menampung pertambahan bilangan pelajar. 

Pada tahun 1994,SMK Kampung Nangka mula beroperasi secara dua sesi,iaitu sesi pagi dan sesi petang.Pada tahun 1997,SMK Kampung Nangka dinaik taraf menjadi sekolah Gred A.Bermula dari Januari 2002,kelas Tingkatan 6 mula diperkenalkan sehingga kini. 

Pada tahun 2012,atas inspirasi Pengetua,Yang Oi Lin,mercu tanda atau ikon sekolah berupa sebentuk permata telah dibina di tengah bulatan utama jalan masuk menuju ke bangunan pentadbiran.Mulai Januari 2016,SMK Kampung Nangka terpilih untuk terlibat dalam Fasa 1 Program Transformasi Sekolah KPM yang melibatkan 100 buah sekolah seluruh negara.Program Transformasi Sekolah akan berlansung selama 3 tahun dari 2016 hingga 2018. 

Kepimpinan SMK Kampung Nangka telah diambil alih oleh Puan Azlinda binti Mohd Nor.Sehingga kini,SMK Kampung Nangka telah menonjolkan banyak perubahan dari segi infrastruktur dan keceriaan sekolah.Ini selaras dengan visi sekolah SMK Kampung Nangka iaitu "Pendidikan Berkualiti,Insan Terdidik,Negara Sejahtera "

Pencapaian
----------

Alamat
------

Sekolah Menengah Kebangsaan Kampung Nangka
Jalan Tun Abang Haji Openg
96000, Sibu
Sarawak, Malaysia
Telefon = 6084334988
Fax = 6084318086

Pautan luar
-----------

*
Filem **Permata Di Perlimbahan** merupakan sebuah filem Melayu yang diterbitkan di Singapura yang ketika itu merupakan sebahagian dari Malaysia pada tahun 1952. Filem Permata Di Perlimbahan diterbitkan dalam bentuk filem hitam putih tanpa warna. Permata Di Perlimbahan merupakan filem yang diarah oleh pengarah tempatan pertama. Rakaman dimulakan pada bulan Mac 1952 dan mula ditayang kepada umum pada 18 Mei 1952.

Pada permulaannya filem ini diberi judul Fatimah, sebelum ditukarkan kepada Permata Di Perlimbahan.

Pengarah
--------

Filem ini mendapat pulangan yang sedikit, mengakibatkan pengarahnya tidak lagi digunakan bagi penghasilan filem-filem berikutnya. Filem Permata Di Perlimbahan merupakan satu-satunya filem arahan pengarah Haji Mahadi pada 1952.

Pelakon
-------

* Nordin Ahmad
* Maria Menado
* Salmah Ibrahim
* Junaidah Haris
* Harun Omar
* Aini Jasmin
* Habsah Buang
* Malek Sutan Muda
* Salleh Kamil
* J Husny
* Suud Jr.

### Pautan luar

* Filem Permata Di Perlimbahan[*pautan mati kekal*]
**Dahlia Shazwan binti Mohd Amin** (lahir 1 Jun 1988) ialah seorang pengacara televisyen Malaysia. Beliau merupakan pengacara rancangan Hlive di saluran Astro Ria. Beliau juga merupakan bekas peserta program realiti TV *On Air* musim pertama yang hanya sekadar ke separuh akhir.

Kehidupan peribadi
------------------

Dahlia Shazwan dilahirkan dan dibesarkan di Kuala Lumpur. Beliau berkahwin dengan pegawai pemasaran, Shafiq Ismet pada 23 Julai 2016. Beliau dikurniakan seorang anak perempuan yang dilahirkan pada 22 Februari 2018.

Kerjaya
-------

Pada 23 Mei 2012, beliau menjadi salah seorang daripada 20 peserta rancangan pencarian bakat baharu dalam bidang penyiaran di Astro Ria, *On Air* yang turut disertai oleh Hafizul Kamal, Syakirin Husnal, Hefny Sahad dan CK Faizal, di mana beliau hanya sekadar masuk ke separuh akhir. Dahlia merupakan salah seorang daripada 11 pengacara dan wartawan pelapis Astro di bawah bimbingan Aznil Nawawi.

Walaupun tersingkir lebih awal, Dahlia tidak menoleh ke belakang apabila menerima tawaran daripada personaliti televisyen berpengalaman, Suhaimi Sulaiman, yang ketika itu berkhdmat sebagai Ketua Pengarang Rangkaian Berita di Astro Awani. Selepas menamatkan latihan, beliau diambil bertugas sebagai wartawan penyiaran dan kemudiannya diletakkan di bawah program infotainmen, *Gala TV*.

Sejak 2016, beliau menjadi jurucakap Trivago yang mana Shazwan muncul dalam setiap versi iklan ini.Selepas lima tahun menjadi jurucakap Trivago Dahlia menamatkan sebagai jurucakap aplikasi itu selepas berhijab pada pertengahan 2020

Filemografi
-----------

### Televisyen

* *Gala TV*
* *Hlive*

### Iklan

* Trivago (sejak 2016)

Rujukan
-------

1. ↑  Ramai yang tidak tahu biodata gadis TRIVAGO ini.. Bukan Calang Calang Orang Rupanya..Kenali Dahlia Shazwan Gadis Iklan Trivago Bibirbegetar (17 Oktober 2017). Dicapai pada 6 Mei 2018.
2. ↑  Zaidi Mohamad (18 Julai 2016). Hos HLive, Dahlia Shazwan nikah 23 Julai *Berita Harian*. Dicapai pada 6 Mei 2017.
3. ↑  Zaidi Mohamad (22 Februari 2018). Hos HLive, Dahlia dapat anak perempuan *Berita Harian*. Dicapai pada 6 Mei 201!.
4. ↑  MohdnAl Qayum Aziz (26 April 2012). Persaingan hebat 20 peserta ‘On Air’ bermula 23 Mei depan *mStar Online*. Dicapai pada 5 Mei 2014.
5. ↑  Baby bump model iklan Trivago
6. ↑  Biodata profil Dahlia Shazwan, awek iklan Trivago

Pautan luar
-----------

* Dahlia Shazwan di Facebook
* Dahlia Shazwan di Twitter
* Dahlia Shazwan di Instagram
**Kota Kuala Kedah** juga dikenali sebagai **Kota Kuala Bahang** merupakan salah sebuah kota bersejarah yang dibina oleh orang-orang Melayu yang terletak dalam negeri Kedah, Malaysia. Kota Kuala Kedah yang terletak di Alor Setar merupakan satu kompleks sejarah popular di Kedah. 

Kota Kuala Kedah menjadi salah satu tumpuan para pelancong untuk melawat bangunan peninggalan sejarah yang berkaitan dengan negeri Kedah. 

Kota Kuala Kedah memiliki pelbagai peninggalan artifak sejarah, antara lain termasuk peninggalan bekas kota, meriam dan paparan maklumat mengenai sejarah Kota Kuala Kedah yang terkenal itu.

Pintu besar kota Kuala Kedah ini dibina di atas perintah Almarhum Sultan Abdullah Mukarram Shah II ibni Almarhum Sultan Muhammad Jiwa Zainal Azilin Muazzam Shah (1778–1789) dan bermula dari 10 Safar 1185H (Mei 1771M) dan siap pada tahun 1194H (1780M) sewaktu pemerintahan Sultan Ahmad Tajuddin ibni Sultan Abdullah Mukarram Shah II. 

Baginda bersemayam di sini pada 1803. Setelah pihak Inggeris mengambil alih, pihak Inggeris membina sebuah pintu gerbang empat segi yang mengadap ke arah jambatan Alor Melaka.

Pautan luar
-----------

* Diarkibkan 2006-04-30 di Wayback Machine
Nama ini merupakan nama orang dalam bahasa Cina; nama keluarganya ialah *Ooi*.
**Danny Ooi** merupakan pengasas The Malaysia Book of Records (MBOR), buku rekod yang diasaskan oleh beliau pada 1995. Beliau juga merupakan penulis buku autobiografinya, *Dare To Dream: The Untold Story*.

Kehidupan dan kerjaya awal
--------------------------

Danny Ooi dibesarkan dalam sebuah keluarga yang serba kekurangan. Beliau pernah melakukan pelbagai pekerjaan bagi menyara keluarganya. Pada awal 1990an, beliau pernah berkhidmat untuk beberapa pertandingan ratu cantik tempatan dan antarabangsa.

The Malaysia Book of Records
----------------------------

Rencana utama: The Malaysia Book of Records
Pada tahun 1989, Danny mula mengumpulkan idea untuk mewujudkan satu buku rekod dengan apa yang akan dikenali sebagai The Malaysia Book of Records. Ia merupakan projek yang dilancarkan sejajar dengan Wawasan 2020 yang diilhamkan oleh Perdana Menteri keempat, Tun Dr. Mahathir Mohamad menerusi kempen "Malaysia Boleh!".

Projek ini berjaya direalisasikan pada 11 Julai 1995 bermula dengan rekod kosong, pada 1998, edisi pertama MBOR telah diterbitkan dengan 1,200 penyertaan. Sehingga 2013, terdapat 4,000 rekod telah disimpan oleh MBOR. MBOR meraikan ulang tahun ke-20 pada 2015.

Rujukan
-------

1. 1 2 3 4 5  Marjorie Chiew (29 November 2013). The man behind the Malaysia Book of Records *The Star Online*. Diperoleh pada 29 November 2013.
2. ↑  Inspired by Book of Records founder *The Star Online* (28 September 2014). Diperoleh pada 27 Oktober 2014.
3. ↑  Malaysia Book of Records turns 20 *The Star Online* (22 September 2015). Dicapai pada 27 Oktober 2015.

Pautan luar
-----------

* Laman web rasmi